PMIndiaData/PMIndiaSum huggingface dataset:
પ્રધાનમંત્રી શ્રી 22 જુલાઇના રોજ ઇન્ડિયા આઈડિયાઝ શિખર સંમેલનને સંબોધિત કરશે.

પ્રધાનમંત્રી શ્રી નરેન્દ્ર મોદી 22 જુલાઇના રોજ ઇન્ડિયા આઈડિયાઝ શિખર સંમેલનમાં મુખ્ય સંબોધન આપશે. આ શિખર સંમેલનનું આયોજન અમેરિકા-ભારત બિઝનેસ કાઉન્સિલ દ્વારા કરવામાં આવી રહ્યું છે. આ વર્ષે કાઉન્સિલની રચનાની 45મી વર્ષગાંઠ છે. આ વર્ષની ઇન્ડિયા આઈડિયાઝ શિખર સંમેલનની થીમ છે – ‘એક વધુ સારા ભવિષ્યનું નિર્માણ’. વર્ચુઅલ શિખર સંમેલનમાં ભારતીય અને અમેરિકી સરકારના નીતિ નિર્માતાઓ, રાજ્ય-કક્ષાના અધિકારીઓ, અને વ્યવસાય અને સમાજનાં વિચારક નેતાઓની ઉચ્ચસ્તરીય ઉપસ્થિતિ રહેશે. શિખર સંમેલનના અન્ય મુખ્ય વક્તાઓમાં વિદેશમંત્રી ડૉ. એસ. જયશંકર, અમેરિકાના વિદેશમંત્રી શ્રી માઇક પોમ્પીયો, વર્જિનિયાના સેનેટર અને સેનેટ ઈન્ડિયા કોકસના સહ અધ્યક્ષ શ્રી માર્ક વોર્નર, અન્ય લોકોમાં સંયુક્ત રાષ્ટ્રમાં અમેરિકાની ભૂતપૂર્વ રાજદૂત સુશ્રી નિક્કી હેલી પણ સામેલ છે. આ શિખર સંમેલન ભારત-અમેરિકા સહયોગ અને રોગચાળા પછીના વિશ્વમાં બંને દેશો વચ્ચેના સંબંધના ભાવિ સહિતના ક્ષેત્રો પરની ચર્ચાનું સાક્ષી બનશે.
પ્રધાનમંત્રી 2 અને 3 જાન્યુઆરી, 2016ના રોજ કર્ણાટકની યાત્રા કરશે

પ્રધાનમંત્રી શ્રી નરેન્દ્ર મોદી 2 અને 3 જાન્યુઆરી, 2016ના રોજ કર્ણાટકની યાત્રા કરશે. તેઓ 2 જાન્યુઆરીની બપોરે મૈસૂર પહોંચશે. પ્રધાનમંત્રી અવધૂત દત્ત પીઠમ જશે. તેઓ શ્રી સુત્તૂર મઠના જગતગુરુ ડૉ. શ્રી શિવરાત્રિ રાજેન્દ્ર મહાસ્વામીજીની શતાબ્દી સમારોહમાં પણ ભાગ લેશે. 3 જાન્યુઆરીએ, પ્રધાનમંત્રી મૈસૂર વિશ્વવિદ્યાલયમાં ઈન્ડિયન સાયન્સ કોંગ્રેસના 103માં સત્રનું ઉદ્ઘાટન કરશે. તેઓ તુમકુરમાં નવા હેલીકોપ્ટર વિનિર્માણ એકમની આધારશિલા રાખશે. રવિવારના રોજ પ્રધાનમંત્રી જિગનીમાં યોગ અનુસંધાન અને તેના અનુપ્રયોગોની સીમાઓ પર 21માં આંતરરાષ્ટ્રીય સંમેલનનું ઉદ્ઘાટન કરશે.
પ્રધાનમંત્રી આવતીકાલે ઝારખંડની મુલાકાત લશે

પ્રધાનમંત્રી શ્રી નરેન્દ્ર મોદી આવતીકાલે 17 ફેબ્રુઆરીનાં રોજ ઝારખંડમાં હઝારીબાગ અને રાંચીની મુલાકાત લેશે. તેઓ સ્વાસ્થ્ય, શિક્ષણ, પાણીનો પુરવઠો અને સ્વચ્છતા સાથે સંબંધિત વિવિધ પ્રોજેક્ટનું લોકાર્પણ કરશે. આ પરિયોજનાઓથી ઝારખંડનાં આદિવાસીઓને લાભ થશે એવી અપેક્ષા છે. પ્રધાનમંત્રી હઝારીબાગમાં નીચેનાં પ્રોજેક્ટનું લોકાર્પણ કરશેઃ પ્રધાનમંત્રી હઝારીબાગ, દુમ્કા અને પલામુમાં ત્રણ મેડિકલ કોલેજના ભવનોનું ઉદઘાટન કરશે. તેઓ હઝારીબાગ, દુમ્કા, પલામુ અને જમશેદપુરમાં 500-500 બેડની ચાર હોસ્પિટલોનો શિલાન્યાસ કરશે. પ્રધાનમંત્રી રામગઢ અને હઝારીબાગ જિલ્લાઓમાં ગ્રામીણ પાણી પુરવઠા સાથે સંબંધિત ચાર યોજનાઓનું ઉદઘાટન કરશે. તેઓ આ બંને જિલ્લાઓમાં ગ્રામીણ પાણી પુરવઠાની વધુ છ યોજનાઓ માટે તથા હઝારીબાગમાં પાણી પુરવઠાની શહેરી યોજનાનું શિલારોપાણ પણ કરશે. પ્રધાનમંત્રી નમામી ગંગે પહેલ હેઠળ સાહિબગંજ સુએજ ટ્રીટમેન્ટ પ્લાન્ટ અને મધુસુદન ઘાટનું ઉદઘાટન કરશે. પ્રધાનમંત્રી રામગઢમાં વિમેન એન્જિનીયરિંગ કોલેજ ભવનનું પણ ઉદઘાટન કરશે. પ્રધાનમંત્રી વંચિત જનજાતિય સમુદાયોનાં રહેણાક વિસ્તારોમાં પાણી પુરવઠા સાથે સંબંધિત યોજનાઓનો શિલાન્યાસ પણ કરશે. પ્રધાનમંત્રી હઝારીબાગમાં અદિજાતિ અભ્યાસ કેન્દ્ર, આચાર્ય વિનોબા ભાવે વિશ્વવિદ્યાલયનું ભૂમિપૂજન પણ કરશે. પ્રધાનમંત્રી ઇ-નામ હેઠળ મોબાઇલ ફોનથી ખરીદી કરવા ખેડૂતો માટે ડીબીટી યોજનાનાં શુભારંભનાં પ્રતિકરૂપે પસંદ કરેલા લાભાર્થીઓને ચેકનું વિતરણ કરશે. પ્રધાનમંત્રી શાળાનાં બાળકોમાં પોષક દ્રવ્યનું સ્તર સુધારવા ગિફ્ટ મિલ્ક સ્કીમનાં પ્રારંબનાં પ્રતિકરૂપે પસંદ કરેલા શાળાનાં બાળકોને પેક કરેલા દૂધનું વિતરણ કરશે. પ્રધાનમંત્રી રાંચીમાં પ્રધાનમંત્રી જન આરોગ્ય યોજના – આયુષ્માન ભારતનાં લાભાર્થીઓ સાથ વાત કરશે.
ભારત અને માલદીવ વચ્ચે આંતરરાષ્ટ્રીય હવાઈ પરિવહન પરની આવક પરના બમણા વેરા ટાળવા માટે સમજૂતી

પ્રધાનમંત્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ભારત અને માલદીવ વચ્ચે આંતરરાષ્ટ્રીય હવાઈ પરિવહન પરની આવક પરના બમણા વેરા ટાળવા માટેની સમજૂતી પર હસ્તાક્ષર કરવાની મંજૂરી આપી છે. સમજૂતીને પગલે ભારતની એરલાઈન કંપનીને ઈન્ટરનેશનલ ટ્રાફિકમાં એરક્રાફ્ટના કામકાજમાંથી મળતી આવક પર માલદીવના કરવેરામાંથી મુક્તિ મળશે અને એ જ રીતે માલદીવની એરલાઈન કંપનીને ઈન્ટરનેશનલ ટ્રાફિકમાં એરક્રાફ્ટના કામકાજમાંથી મળતી આવક પર ભારતના કરવેરામાંથી મુક્તિ મળશે. આમ, બમણા કરવેરામાંથી ભારત અને માલદીવની એરલાઈન કંપનીઓને રાહત મળશે. સમજૂતી હેઠળ, ઈન્ટરનેશનલ ટ્રાફિકમાં એરક્રાફ્ટનાં કામકાજના નફા પર કોઈ પણ એક દેશમાં જ વેરો ચૂકવવાનો રહેશે. એ જ રીતે, યોગ્ય કરવેરા વસૂલવા માટે એરલાઈન કંપની જે દેશની હશે, તે દેશને તેણે વેરો ચૂકવવાનો રહેશે. સમજૂતીને કારણે ભારત અને માલદીવની એરલાઈન કંપનીઓને કરવેરા અંગે ખાતરી મળશે. આ ઉપરાંત, સમજૂતીના અમલીકરણમાં કે અર્થઘટનમાં કોઈ મુશ્કેલી કે શંકા ઊભી થાય તો પરસ્પર સમજુતીની પ્રક્રિયા – મ્યુચ્યુઅલ એગ્રીમેન્ટ પ્રોસીજરનું પ્રાવધાન પણ સમજૂતીમાં કરાયેલું છે.
પ્રધાનમંત્રીએ મલેશિયાના લોકોને સ્વતંત્રતા દિવસ પર શુભકામના પાઠવી

પ્રધાનમંત્રી શ્રી નરેન્દ્ર મોદીએ મલેશિયાના સ્વતંત્રતા દિવસ પર ત્યાંની જનતાને પોતાની શુભકામનાઓ પાઠવી છે. પોતાના સંદેશમાં તેમણે કહ્યું કે “હું સ્વતંત્રતા દિવસના અવસર પર મલેશિયાની જનતાને ખૂબ શુભકામનાઓ પાઠવું છું. મલેશિયાની સાથે આપણા સંબંધો ખૂબ ગાઢ છે.”
કેબિનેટે ભારત અને બાંગ્લાદેશ વચ્ચે દરિયાઈ અને પ્રોટોકોલ રૂટમાં મુસાફરી સેવાઓ અંગેના કરારો મંજુર કર્યા

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રી મંડળે ભારત અને બાંગ્લાદેશ વચ્ચે જળમાર્ગમાં મુસાફરો અને પ્રવાસીઓના કાયમી આવાગમનને શરુ કરવા માટે દરિયાઈ અને પ્રોટોકોલ રૂટમાં મુસાફરી સેવાઓ અંગેના સમજુતી કરારોને મંજૂરી આપી. આ કરારોનું અમલીકરણ બન્ને દેશો વચ્ચે આર્થિક, સામાજિક અને સાંસ્કૃતિક વિકાસમાં વૃદ્ધિ માટે લોકો વચ્ચેના સંપર્ક અને સહકારને વધારવામાં સહાય કરશે. તે ભારત અને બાંગ્લાદેશના લોકો માટે રોજગારીની તકોનું નિર્માણ પણ કરશે.
પ્રધાનમંત્રીએ ગણેશ ચતુર્થીના અવસર પર લોકોને અભિનંદન અને શુભેચ્છા પાઠવી

પ્રધાનમંત્રી, શ્રી નરેન્દ્ર મોદીએ ગણેશ ચતુર્થીના શુભ અવસર પર લોકોને અભિનંદન અને શુભેચ્છા પાઠવી છે. પ્રધાનમંત્રીએ જણાવ્યું હતું કે ‘ભગવાન ગણેશ આપણને સુખ-સમૃદ્ધિ પ્રદાન કરે. ગણપતિ બાપ્પા મોરયા! ગણેશ ચતુર્થીના પાવન પર્વ પર તમામને મારી હાર્દિક શુભેચ્છાઓ.’
પ્રધાનમંત્રીએ પશ્ચિમ બંગાળમાં ભાગદોડમાં મૃત્યુ પામેલા લોકો પ્રત્યે શોક વ્યક્ત કર્યો, 2 લાખની  સહાયતા રાશી મંજૂર કરી

પ્રધાનમંત્રી શ્રી નરેન્દ્ર મોદીએ પશ્ચિમ બંગાળમાં ભાગદોડમાં મૃત્યુ પામેલા લોકો પ્રત્યે શોક વ્યક્ત કર્યો છે. પ્રધાનમંત્રીએ કહ્યું કે, “પશ્ચિમ બંગાળમાં ભાગદોડમાં લોકોના મૃત્યુથી હું દુઃખી છું. મૃત્યુ પામેલ લોકોના પરિવારજનો સાથે મારી સંવેદનાઓ, અને ભાગદોડમાં ઘાયલ લોકો માટે પ્રાર્થના કરું છું કે તેઓ જલ્દીથી સાજા થાય.” પ્રધાનમંત્રીએ મૃતકોના પરિવારજનોને પ્રધાનમંત્રી રાષ્ટ્રીય રાહત કોષમાંથી 2 લાખ રૂપિયા તથા ગંભીર રીતે ઘાયલ લોકોને 50 હજાર રૂપિયાની સહાયતા રાશિને મંજૂરી આપી દીધી છે.
પ્રધાનમંત્રીએ ઋષિ સુનકને UKના પ્રધાનમંત્રી તરીકે પસંદ થવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી ઋષિ સુનકને યુનાઇટેડ કિંગડમના આગામી પ્રધાનમંત્રી બનવા બદલ અભિનંદન પાઠવ્યા હતા. પ્રધાનમંત્રીએ ટ્વીટ કર્યું: “અભિનંદન @
21મી ભારત-રશિયા વાર્ષિક સમિટ

રશિયન ફેડરેશનના પ્રમુખ, મહામહિમ, શ્રી વ્લાદિમીર પુતિને, પ્રધાનમંત્રી શ્રી નરેન્દ્ર મોદી સાથે 21મી ભારત – રશિયા વાર્ષિક સમિટ માટે 06 ડિસેમ્બર 2021ના રોજ નવી દિલ્હીની કાર્યકારી મુલાકાત લીધી હતી. 2. રાષ્ટ્રપતિ પુતિનની સાથે ઉચ્ચ સ્તરીય પ્રતિનિધિમંડળ પણ હતું. પ્રધાનમંત્રી શ્રી મોદી અને રાષ્ટ્રપતિ પુતિન વચ્ચે દ્વિપક્ષીય મંત્રણા ઉષ્માભર્યા અને મૈત્રીપૂર્ણ વાતાવરણમાં થઈ હતી. બંને નેતાઓએ કોવિડ રોગચાળા દ્વારા ઊભા થયેલા પડકારો છતાં બંને દેશો વચ્ચે ‘વિશેષ અને વિશેષાધિકૃત વ્યૂહાત્મક ભાગીદારી’માં સતત પ્રગતિ પર સંતોષ વ્યક્ત કર્યો હતો. તેઓએ 6 ડિસેમ્બર 2021ના રોજ નવી દિલ્હીમાં વિદેશ અને સંરક્ષણ મંત્રીઓની 2+2 સંવાદની પ્રથમ બેઠક અને સૈન્ય અને સૈન્ય-તકનીકી સહયોગ પર આંતર-સરકારી આયોગની બેઠકનું સ્વાગત કર્યું હતું. 3. નેતાઓએ વધુ આર્થિક સહકારની જરૂરિયાત પર ભાર મૂક્યો અને આ સંદર્ભમાં, લાંબા ગાળાના અનુમાનિત અને સતત આર્થિક સહકાર માટે વૃદ્ધિના નવા ચાલકો પર ભાર મૂક્યો હતો. તેઓએ પરસ્પર રોકાણોની સફળતાની વાર્તાની પ્રશંસા કરી અને એકબીજાના દેશોમાં વધુ રોકાણની આશા વ્યક્ત કરી હતી. ઇન્ટરનેશનલ નોર્થ-સાઉથ ટ્રાન્સપોર્ટ કોરિડોર (
સૂફી વિદ્વાનોના શિષ્ટમંડળે પ્રધાનમંત્રી સાથે મુલાકાત કરી

પ્રધાનમંત્રી શ્રી મોદીએ 27 ઓગસ્ટ,2015ના રોજ કહ્યું કે સૂફી સંતોની વિચારધારા ભારતીય સંસ્કૃતિનું આંતરિક અંગ છે, તથા તેને ભારતમાં અનેકતાવાદી, બહુ-સાંસ્કૃતિક સમાજના નિર્માણમાં મહત્વપૂર્ણ યોગદાન આપ્યું છે. દેશના વિભિન્ન ભાગોના 40 બરેલવી સૂફી વિદ્વાનોના શિષ્ટમંડળ સાથે 25 ઓગસ્ટ,2015ની સાંજે મુલાકાત દરમિયાન પ્રધાનમંત્રીએ કહ્યું કે કટ્ટરપંથી વિચારધારાઓ આજે સૂફી વિચારધારાને નબળી કરી રહી છે. તેમણે કહ્યું કે સૂફી સંતો અને વિદ્વાનો માટે સોશિયલ મીડિયા સહિત વિભિન્ન માધ્યમો દ્વારા આ તાકાતોનો સામનો કરવો ખુબ જરૂરી છે, જેનાથી કટ્ટરપંથી વિચારધારા ભારતમાં પગ પેસારો ન કરી શકે. પ્રધાનમંત્રીએ કહ્યું કે સૂફી વિચારધારા જ્યાં પણ પ્રસરી તેણે બુરાઈ ને દુર રાખી છે. પ્રધાનમંત્રીએ ભારતમાં મુસલમાન સમુદાયને કેન્દ્ર સરકારની કૌશલ્ય વિકાસની યોજનાઓનો મહત્તમ લાભ લેવા માટે પ્રોત્સાહિત કર્યા. તેમણે આશ્વાસન આપ્યું કે સદસ્યો તરફથી ઉઠાવાયેલા વકફ સંપતિના મુદ્દા પર વિચાર કરવામાં આવશે. પ્રધાનમંત્રીએ કહ્યું કે સૂફી સંસ્કૃતિ અને સંગીતને પ્રત્યેક રાજ્યમાં ઉપયુક્ત પ્રોત્સાહન આપવામાં આવવું જોઈએ. આ પહેલા પ્રધાનમંત્રી સાથેની વાતચીત દરમિયાન શિષ્ટમંડળના સદસ્યોએ જણાવ્યું કે ઇસ્લામ નફરત કે કટ્ટરવાદ નથી શીખવતો. તેમણે એ મુદ્દે ચિંતા વ્યક્ત કરી કે કેટલીક તાકાતો નથી ઈચ્છતી કે ભારતના મુસલમાન સમુદાય સાથે પ્રધાનમંત્રીના સારા સંબંધો હોય. તેમણે કહ્યું કે અત્યાર સુધી વોટ બેન્કની વિભાજનકારી રાજનીતિને કારણે મુસલમાન સમુદાય સરકાર સાથે માત્ર મધ્યસ્થો દ્વારા જ વાત કરતો રહ્યો છે પરંતુ હવે તેઓ ઈચ્છે છે કે પ્રધાનમંત્રી મુસલમાનો સહિત ભારતની જનતા સાથે સીધો સંબંધ સ્થાપિત કરે. તેમણે પ્રધાનમંત્રીને અનુરોધ કર્યો કે લોકોના વિકાસ માટે કાર્ય કરવામાં આવે , જે જાતિ, સમુદાય કે ધર્મનો ભેદભાવ કર્યા વગર કરાવા જોઇએ. શિષ્ટ મંડળે કહ્યું કે ઇસ્લામ ના નામે આતંકવાદનો ફેલાવો દુનિયા ભરમાં શાંતિ માટે ખતરો છે તથા સામાજિક, આર્થિક અને રાજનીતિક વીચારધારા માટે જિહાદને પ્રોત્સાહન આપી રહેલી તાકાતોને કિનારે કરવા માટે ત્વરિત કાર્યવાહી કરવાની જરૂરિયાત છે. તેમણે કહ્યું કે મુસલમાન સમુદાયને જાગૃત બનાવવાની જરૂરીયાત છે કે, આઇએસઆઇએસ અને અલ કાયદા જેવા જૂથ ઇસ્લામની રાહનું પ્રતિનિધિત્વ નથી કરતા. સદસ્યોએ ભારતમાં સૂફી વિચારધારા અને સંસ્કૃતિને પ્રોત્સાહન આપવા માટે અનેક ઉપાયો પણ સૂચવ્યા. તેમણે ઉપાયો સૂચવ્યા કે, પર્યટનને પ્રોત્સાહન આપવા માટે સૂફી સર્કિટ બનાવાય તથા ભારતમાં સૂફી મજારો અને સ્થળોના જીર્ણોદ્ધાર માટે પગલાં ઉઠાવાશે. શિષ્ટ મંડળના સદસ્યોમાં નીચેનાનો સમાવેશ છેઃ • હજરત સૈયદ મોહમ્મદ અશરફ કિછોવછીવી, અધ્યક્ષ અને સંસ્થાપક, ઑલ ઈન્ડિયા ઉલેમા એન્ડ મશૈખ બોર્ડ (એઆઈયૂએમબી) • હજરત સૈયદ જલાલુદ્દીન અશરફ, ચેરમેન, મખદૂમ અશરફ મિશન, કોલકાતા • હજરત સૈયદ અહમદ નિઝામી, સજ્જાદા નશીં, દરગાહ હજરત નિજામુદ્દીન ઔલિયા, નઈ દિલ્હી • શૈખ અબૂબકર અહમદ મુસલિયાર, મહાસચિવ, ઑલ ઈન્ડિયા મુસ્લિમ સ્કોલર્સ એસોસિએશન • હજરત સૈયદ મહેંદી ચિશ્તી, દરગાહ-એ-ખ્વાજા મુઈનુદ્દીન ચિશ્તી, અજમેર શરીફ કે પદાધિકારી • જનામ નસાર અહમદ, શિક્ષાવિદ
પ્રધાનમંત્રી કાલે ચંદિગઢ અને ઉત્તરાખંડ જશે

પ્રધાનમંત્રી શ્રી નરેન્દ્ર મોદી કાલે (11 સપ્ટેમ્બર, 2015ના રોજ) ચંદિગઢ જશે. શ્રી મોદી ચંદિગઢ એરપોર્ટ પર નવા સિવિલ એર ટર્મિનલનુ ઉદ્ઘાટન કરશે અને પોસ્ટ ગ્રેજ્યુએટ ઇન્સ્ટીટ્યુટ ઓફ મેડિકલ એજ્યુકેશન એન્ડ રિસર્ચના 34માં દીક્ષાંત સમારંભમાં સામેલ થશે. પ્રધાનમંત્રી નવી આવાસ યોજનાનું ઉદ્ધાટન કરશે અને ચંદિગઢમાં સેક્ટર 25માં એક સાર્વજનિક સભાને સંબોધશે. પ્રધાનમંત્રી ત્યારબાદ ઋષિકેશ, ઉત્તરાખંડમાં સ્વામી દયાનંદ સરસ્વતી આશ્રમ જશે.
દિલ્હી હાઈકોર્ટની સ્થાપનાની 50મી વર્ષગાંઠ સમારોહમાં પ્રધાનમંત્રીએ હાજરી આપી

પ્રધાનમંત્રી શ્રી નરેન્દ્ર મોદીએ આજે દિલ્હીમાં હાઈકોર્ટની સ્થાપનાની 50મી વર્ષગાંઠની ઉજવણી પ્રસંગે યોજાયેલ સમારંભમાં હાજરી આપી હતી. તેમણે દિલ્હી હાઈકોર્ટ સાથે છેલ્લા પાંચ દાયકાથી જોડાયેલા લોકોના યોગદાનને બિરદાવ્યું હતું. આ સંદર્ભમાં તેમણે જણાવ્યું કે સંકળાયેલા તમામ લોકોએ, બંધારણે તેમને જે કોઈ જવાબદારી સોંપેલી હોય તે અદા કરવી જોઈએ. 31મી ઓકટોબરે સરદાર પટેલની પણ જન્મજયંતી છે તેની નોંધ લેતા પ્રધાનમંત્રીએ કહ્યું કે સરદાર પટેલ એ એવા વકીલ હતા કે જેમણે તેમનું જીવન દેશની સેવામાં સમર્પિત કરી દીધું. તેમણે ઓલ ઈન્ડિયા સિવિલ સર્વિસીસની રચના સહિતના સરદાર પટેલના યોગદાનને બિરદાવ્યં હતું. પ્રધાનમંત્રીએ વિવાદ નિવારણની વૈકલ્પિક વ્યવસ્થા મજબૂત બનાવવા બદલ કાનૂની સમુદાયને અભિનંદન આપ્યા હતા. ન્યાયતંત્ર સમક્ષ જે પડકારો ઉભરી રહ્યા છે તેનો ઉલ્લેખ કરતા તેમણે ભવિષ્ય માટેનો રોડમેપ તૈયાર કરવા અનુરોધ કર્યો હતો.
સાઉદી અરબની મુલાકાત માટે વિદાય લેતા અગાઉ પ્રધાનમંત્રીનું નિવેદન

29 ઓક્ટોબર, 2019નાં રોજ હું સાઉદી અરબની એક દિવસીય સત્તાવાર મુલાકાતે જઈ રહ્યો છું. આ પ્રવાસ સાઉદી અરબનાં શાહ સલમાન બિન અબ્દુલ અજિજ અલ-સઉદનાં નિમંત્રણ પર રિયાદમાં આયોજિત થનારી ત્રીજી ફ્યુચરિસ્ટિક ઇન્વેસ્ટમેન્ટ ઇનિશિયેટિવ કોન્ફરન્સનાં સંપૂર્ણ સત્રમાં સામેલ થવા માટે છે. રિયાદની યાત્રા દરમિયાન હું સાઉદી અરબનાં શાહ સાથે દ્વિપક્ષીય ચર્ચાવિચારણા કરીશ. હું સાઉદી અરેબિયાનાં ક્રાઉન પ્રિન્સ, એચઆરએચ મોહમ્મદ બિન સલામન સાથે પોતાની બેઠક દરમિયાન દ્વિપક્ષીય સાથસહકાર ઉપરાંત પારસ્પરિક હિતનાં પ્રાદેશિક અને વૈશ્વિક મુદ્દાઓની અનેક બાબતો પર ચર્ચાવિચારણા કરીશ. ભારત અને સાઉદી અરેબિયા વચ્ચે પરંપરાગત ઘનિષ્ઠ અને મૈત્રીપૂર્ણ સંબંધો રહ્યાં છે. સાઉદી અરેબિયા ભારતની ઊર્જા જરૂરિયાતો માટે સૌથી મોટા અને વિશ્વસનિય પુરવઠાકર્તાઓમાંથી એક છે. ફેબ્રુઆરી, 2019માં નવી દિલ્હીની પોતાની યાત્રા દરમિયાન ક્રાઉન પ્રિન્સે ભારતમાં પ્રાથમિકતાનાં ક્ષેત્રોમાં 100 અબજ અમેરિકન ડોલરથી વધારે રોકાણ કરવાની કટિબદ્ધતા વ્યક્ત કરી હતી. સાઉદી અરબ સાથે દ્વિપક્ષીય સાથસહકાર વધારવા માટે સંરક્ષણ, સુરક્ષા, વેપાર, સંસ્કૃતિ, શિક્ષણ અને બંને દેશોનાં લોકો વચ્ચે પારસ્પરિક સંપર્ક જેવા વિષયો અન્ય મહત્વપૂર્ણ ક્ષેત્રોમાં સામેલ છે. આ મુલાકાત દરમિયાન સ્ટ્રેટેજિક પાર્ટનરશિપ કાઉન્સિલ (વ્યૂહાત્મક ભાગીદારી પરિષદ)ની સ્થાપના માટે સમજૂતી, ભારત-સાઉદી અરેબિયાની ભાગીદારીને એક નવા સ્તર પર લઈ જશે. હું ફ્યુરિસ્ટિક ઇન્વેસ્ટમેન્ટ ઇનિશિયેટિવ કોન્ફરન્સની ત્રીજી બેઠકમાં મારી ભાગીદારીને લઈને આશા ધરાવું છું, જ્યાં હું ભારતમાં વૈશ્વિક રોકાણકારો માટે વેપાર અને રોકાણની વધતી તકો વિશે વાત રજૂ કરીશ, કારણ કે દેશ વર્ષ 2024 સુધીમાં પાંચ ટ્રિલિયન ડોલરનું અર્થતંત્ર બનવાની દિશામાં અગ્રેસર છે.
પ્રધાનમંત્રીએ ઉત્તરપ્રદેશના મંત્રી શ્રી વિજય કશ્યપના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરપ્રદેશના મંત્રી શ્રી વિજય કશ્યપના નિધન પર શોક વ્યક્ત કર્યો છે. પ્રધાનમંત્રીએ એક ટ્વીટમાં કહ્યું, “ભાજપ નેતા અને ઉત્તરપ્રદેશ સરકારમાં મંત્રી વિજય કશ્યપજીના નિધનથી અત્યંત દુઃખ થયું છે. તેઓ જમીન સાથે જોડાયેલા નેતા હતા અને હંમેશા જનહિતના કાર્યોમાં સમર્પિત રહ્યા. શોકની આ ઘડીમાં તેમના પરિજનો અને પ્રશંસકો પ્રત્યે મારી સંવેદનાઓ. ઓમ શાંતિ !”
પ્રધાનમંત્રીએ ચંદ્ર નવા વર્ષની ઉજવણી નિમિત્તે ચીન, કોરિયા, મોન્ગોલિયા અને વિયેટનામના લોકોને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ ચીન, કોરિયા, મોંગોલિયા અને વિયેટનામના લોકોને લ્યુનાર એટલે કે ચંદ્રના નવા વર્ષની ઉજવણી નિમિત્તે શુભેચ્છાઓ પાઠવી છે. પ્રધાનમંત્રીએ ટ્વિટર પર સંદેશ મૂક્યો છે કે “વિશ્વભરમાં વસતા ચીની મિત્રોને નવા વર્ષની ખૂબ જ શુભેચ્છાઓ. મંકી વર્ષ તમારા જીવનમાં ખુશી અને સમૃદ્ધિ લાવે તેવી શુભકામના. વ્હાલા કોરિયન મિત્રો, તમને સહુને સીઓલાલની શુભેચ્છાઓ. આવનારું વર્ષ ખૂબ સારું વીતે તેવી શુભકામના. મોન્ગોલિયાના અદ્ભુત લોકોને હેપ્પી સગાન સર. નવું વર્ષ તમને ખુશી, તંદુરસ્તી અને સમૃદ્ધિ આપે એવી પ્રાર્થના. વિયેટનામના લોકોને ટેટની શુભકામનાઓ. આ વર્ષ તમને ખુશી અને સમૃદ્ધિથી ભરપૂર રહે તેવી શુભેચ્છા”.
પ્રધાનમંત્રીએ કર્ણાટક, કેરળ, મધ્ય પ્રદેશ, છત્તીસગઢ, પંજાબ અને હરિયાણાના લોકોને તેમના રાજ્ય સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ કર્ણાટક, કેરળ, મધ્ય પ્રદેશ, છત્તીસગઢ, પંજાબ અને હરિયાણાના લોકોને તેમના રાજ્ય સ્થાપના દિવસ પર શુભેચ્છા પાઠવી છે. પ્રધાનમંત્રીએ કહ્યું, “ಕರ್ನಾಟಕ ಬಹಳ ಸುಂದರ ರಾಜ್ಯವಾಗಿದ್ದು, ಭಾರತದ ಪ್ರಗತಿಗೆ ಉತ್ತಮ ಕೊಡುಗೆ ನೀಡಿದೆ. ಕರ್ನಾಟಕ ರಾಜ್ಯೋತ್ಸವದ ಶುಭ ಸಂದರ್ಭದಲ್ಲಿ ರಾಜ್ಯದ ಜನತೆಗೆ ನನ್ನ ಶುಭಾಶಯಗಳು. കേരളത്തിലെ സഹോദരീസഹോദരന്മാർക്ക് കേരളപ്പിറവിയാശംസകൾ. സംസ്‌ഥാനം പുരോഗതിയുടെ കൂടുതൽ ഉയരങ്ങൾ താണ്ടട്ടെയെന്ന് ഞാൻ പ്രാർത്ഥിക്കുന്നു. વિકાસના પથ પર સતત નવા કીર્તિમાન સ્થાપિત કરી રહેલા મધ્યપ્રદેશના લોકોને સ્થાપના દિવસની ખુબ ખુબ શુભેચ્છા. પ્રાકૃતિક સૌંદર્યથી ભરપુર તેમજ ઉન્નતિ તરફ અગ્રેસર છત્તીસગઢના સ્થાપના દિવસ પર લોકોને હાર્દિક શુભકામનાઓ. પ્રગતિના નિત-નવા શિખરો સર કરી રહેલા હરિયાણાના લોકોને સ્વર્ણ જયંતી સ્થાપના દિવસની ખુબ–ખુબ શુભકામનાઓ. ਪੰਜਾਬ ਦੇ ਲੋਕਾਂ ਨੂੰ ਸੂਬੇ ਦੀ 50ਵੀਂ ਵਰੇਗੰਢ ਮੌਕੇ ਰਾਜ ਦਿਹਾੜੇ ਦੀਆਂ ਨਿੱਘੀਆਂ ਵਧਾਈਆਂ| ਆਉਂਦੇ ਸਾਲਾਂ ‘ਚ ਰਾਜ ਦੇ ਵਿਕਾਸ ਲਈ ਮੈਂ ਅਰਦਾਸ ਕਰਦਾ ਹਾਂ|”,
મંત્રીમંડળે નવી દિલ્હીનાં નજફગઢ઼માં 100 પથારીવાળી જનરલ હોસ્પિટલના નિર્માણ અને સંચાલનને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકમાં નવી દિલ્હીનાં નજફગઢ઼માં ગ્રામીણ સ્વાસ્થ્ય તાલીમ કેન્દ્ર (આરએચટીસી)માં લગભગ 95 કરોડના ખર્ચે 100 પથારીવાળી જનરલ હોસ્પિટલના નિર્માણ અને સંચાલન માટે મંજૂરી આપી દીધી છે. આ પરિયોજનાની પરિકલ્પના બે વર્ષમાં નજફગઢ઼ની આસપાસના 73 ગામડાંની 13.65 લાખની સ્થાનિક વસતિની સ્વાસ્થ્ય સુવિધાઓ પૂરી પાડવા માટે 100 પથારીવાળી હોસ્પિટલ સ્થાપના કરવાની છે. આ હોસ્પિટલમાં બ્લડ બેંક, નિદાન સેવાઓ તેમજ અલગથી બાહ્ય રોગી વિભાગ (ઓપીડી) સહિત દવા, ઓબ્સટેટ્રિક્સ એન્ડ ગાયનોકોલોજી, પેડિયાટ્રિક્સ તેમજ સર્જરીમાં ચાર મુખ્ય ક્લીનિકલ સેવાઓ ઉપલબ્ધ રહેશે. અહિં જનરલ મેડિસીન, સર્જરી, ડેન્ટલ, ઈએનટી, ઓપ્થેલમોલોજી, ઑડિયોમેટ્રી તેમજ પેડિયાટ્રિક કેર ઓપીડીના સંચાલન માટે 30 ડૉક્ટર, 40 નર્સ તેમજ 50થી વધુ સહાયક સ્વાસ્થ્ય સેવા કર્મચારીઓ હશે. આ હોસ્પિટલ દ્વારા સ્થાનિક વસતિ ખાસ કરીને મહિલાઓ અને બાળકો માટે સ્વાસ્થ્ય સુવિધાઓ સુધી પહોંચવું સરળ થશે. આ ક્ષેત્રમાં લોકોને બાળ તેમજ માતૃત્વ સંભાળ સેવા, ટ્રોમા કેન્દ્રની સેવા તેમજ પ્રાથમિક સારવાર, ચિકિત્સા સંબંધી, નિવારણાત્મક તેમજ ઉપચારાત્મક સેવાઓ પૂરી પાડવામાં આવશે. આ હોસ્પિટલ દરેક વિભોગોમાં માનવ સંસાધનો સાથે મે 2020 સુધીમાં સંપૂર્ણપણે ચાલુ કરી દેવાનું અનુમાન છે.
પ્રધાનમંત્રી શ્રીએ એક ચાહક દ્વારા પોસ્ટ કરાયેલો વીડિયો શેર કર્યો

પ્રધાનમંત્રી શ્રી નરેન્દ્ર મોદીએ એક ચાહક દ્વારા પોસ્ટ કરાયેલું એક ટ્વીટ શેર કર્યું છે જેમાં અમદાવાદ મેટ્રો પ્રોજેક્ટના તબક્કા-1ના ઉદ્ઘાટન સમયે પ્રધાનમંત્રીના સંબોધનની ક્લિપિંગ્સ દર્શાવવામાં આવી છે. પ્રધાનમંત્રી વંદે ભારત એક્સપ્રેસમાં સવારી કરવાના તેમના અનુભવ વિશે વાત કરતા જોઈ શકાય છે. એક ચાહકની ટ્વીટને ટાંકીને પ્રધાનમંત્રીએ ટ્વીટ કર્યું; "કનેક્ટિવિટી એ પ્રગતિ છે, કનેક્ટિવિટી એ સમૃદ્ધિ છે."
પ્રધાનમંત્રી 21 ઑક્ટોબરના રોજ કેદારનાથ અને બદ્રીનાથની મુલાકાત લેશે

પ્રધાનમંત્રી શ્રી નરેન્દ્ર મોદી 21 ઑક્ટોબર, 2022ના રોજ ઉત્તરાખંડની મુલાકાત લેશે. કેદારનાથમાં સવારે લગભગ 8:30 વાગ્યે તેઓ શ્રી કેદારનાથ મંદિરમાં દર્શન અને પૂજા-અર્ચના કરશે. પ્રધાનમંત્રી સવારે લગભગ 9 વાગે કેદારનાથ રોપ-વે પ્રોજેક્ટનું ભૂમિપૂજન કરશે. ત્યાર બાદ તેઓ આદિ ગુરુ શંકરાચાર્ય સમાધિ સ્થળની મુલાકાત લેશે. પ્રધાનમંત્રી સવારે 9:25 વાગ્યે મંદાકિની આસ્થાપથ અને સરસ્વતી આસ્થાપથ પર વિકાસ કાર્યોની પ્રગતિની સમીક્ષા કરશે. ત્યારબાદ પ્રધાનમંત્રી બદ્રીનાથ પહોંચશે, જ્યાં પ્રધાનમંત્રી સવારે 11:30 વાગ્યે શ્રી બદ્રીનાથ મંદિરમાં દર્શન અને પૂજા-અર્ચના કરશે. બપોરે 12 વાગ્યે રિવરફ્રન્ટનાં વિકાસ કાર્યોની પ્રગતિની સમીક્ષા કરશે, ત્યારબાદ બપોરે 12:30 વાગ્યે માના ગામમાં રોડ અને રોપ-વે પ્રોજેક્ટનું ખાતમુહૂર્ત કરશે. ત્યારબાદ બપોરે 2 વાગ્યાની આસપાસ તેઓ આગમન પ્લાઝા અને તળાવોનાં વિકાસ કાર્યોની પ્રગતિની સમીક્ષા કરશે. કેદારનાથમાં રોપ-વે લગભગ 9.7 કિલોમીટર લાંબો હશે અને તે ગૌરીકુંડને કેદારનાથ સાથે જોડશે, જેનાથી બંને સ્થળો વચ્ચેનો પ્રવાસનો સમય હાલમાં 6-7 કલાકથી ઘટીને માત્ર 30 મિનિટનો થઈ જશે. હેમકુંડ રોપ-વે ગોવિંદઘાટને હેમકુંડ સાહિબ સાથે જોડશે. તે લગભગ ૧૨.૪ કિ.મી. લાંબો હશે અને મુસાફરીનો સમય એક દિવસથી વધુ ઘટાડીને માત્ર ૪૫ મિનિટ કરશે. આ રોપ-વે ઘાંગરિયાને પણ જોડશે, જે વૅલી ઑફ ફ્લાવર્સ નેશનલ પાર્કનું પ્રવેશદ્વાર છે. આશરે રૂ. 2430 કરોડના સંચિત ખર્ચે વિકસાવવામાં આવેલા આ રોપ-વેઝ પરિવહનનું પર્યાવરણને અનુકૂળ માધ્યમ છે, જે પરિવહનનું સલામત, સુરક્ષિત અને સ્થિર માધ્યમ પ્રદાન કરશે. આ મુખ્ય માળખાગત વિકાસથી ધાર્મિક પર્યટનને વેગ મળશે, જે આ ક્ષેત્રમાં આર્થિક વિકાસને વેગ આપશે અને રોજગારીની અનેક તકોનું સર્જન કરવા તરફ દોરી જશે. આ મુલાકાત દરમિયાન આશરે ૧૦૦૦ કરોડ રૂપિયાના માર્ગ પહોળા કરવાના પ્રોજેક્ટ્સનો શિલાન્યાસ પણ કરવામાં આવશે. માનાથી માના પાસ (
કેન્દ્ર સરકારના કર્મચારીઓને મોંઘવારી ભથ્થામાં વધારાનું ભથ્થુ 1 જુલાઇ, 2015થી મળશે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે 1 જુલાઇ, 2015થી કેન્દ્ર સરકારના કર્મચારીઓને મોંધવારી ભથ્થું (ડીએ) અને પેન્શનધારકોને મોંઘવારી રાહત (ડીઆર)નું એક વધારાનું ભથ્થુ જારી કરવાની મંજૂરી આપી દીધી છે. આ મૂળ વેતન/પેન્શનના 113 ટકાના વર્તમાન દરથી છ ટકા વધારે છે. કિંમતોમાં વૃદ્ધિની ભરપાઇ માટે આ નિર્ણય લેવામાં આવ્યો છે. આ નિર્ણયથી લગભગ 50 લાખ સરકારી કર્મચારી તથા 56 લાખ પેન્શનધારકોને લાભ મળશે. આ વૃદ્ધિ સ્વીકૃત પદ્ધતિના અનુરૂપ છે, જે છઠ્ઠા કેન્દ્રિય વેતન આયોગ (સીપીસી)ની ભલામણો પર આધારીત છે. મોંઘવારી ભથ્થું તથા મોંઘવારી રાહત વૃદ્ધિના કારણે રાજકોષ પર દરેક વર્ષે કુલ મળીને 6655.14 કરોડ રૂપિયાનો બોજ પડશે. બીજી તરફ આ જ કારણોસર નાણાકિય વર્ષ 2015-16 (જુલાઇ, 2015થી લઇને ફેબ્રુઆરી, 2016 સુધી 8 મહિનાની અવધિ) દરમિયાન રાજકોષ પર 4436.76 કરોડ રૂપિયાનો બોજ પડશે.
ટેલીકોમ કમિશનના પાર્ટ ટાઈમ સભ્ય તરીકે નીતિ આયોગના ચીફ એક્ઝિક્યુટિવ ઓફિસરની નિમણૂકને કેન્દ્રિય મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે ટેલીકોમ કમિશનના પાર્ટ ટાઈમ મેમ્બર તરીકે નીતિ (નેશનલ ઈન્સ્ટીટ્યુશન ફોર ટ્રાન્સફર્મિંગ ઈન્ડિયા) આયોગના ચીફ એક્ઝિક્યુટિવ ઓફિસરની નિમણૂંકને મંજૂરી આપી છે. આ સ્થાને અગાઉ યોજના આયોગના સચિવની નિમણૂક કરવામાં આવતી હતી, જે પદ હવે અસ્તિત્વમાં નથી. ટેલીકોમ કમિશનની બેઠકોમાં નીતિ આયોગના ચીફ એક્ઝિક્યુટિવ ઓફિસરની હાજરી કમિશનની ચર્ચા-વિચારણામાં મૂલ્યવૃદ્ધિ કરશે, કારણ કે નીતિ આયોગ સરકારના થિન્ક ટેન્ક તરીકે ફરજ બનાવે છે. પરિપ્રેક્ષ્યઃ ભારત સરકારે 11મી એપ્રિલ, 1989ના રોજ વહીવટી અને નાણાંકીય સત્તા ભારત સરકારની રહે તે રીતે ટેલીકોમ્યુનિકેશન્સના તમામ પાસાંઓનાં ઝડપી વિકાસને પ્રોત્સાહન આપવા માટે ટેલીકોમ કમિશનની રચના કરી હતી. યોજના આયોગને રદ કર્યું તે અગાઉ ટેલીકોમ કમિશનના ચેરમેન (ભારત સરકારના ટેલીકોમ વિભાગના સચિવ), ચાર પૂર્ણ સમયના સભ્યો (મેમ્બર – ફાયનાન્સ, મેમ્બર – પ્રોડક્શન, મેમ્બર – સર્વિસીઝ અને મેમ્બર – ટેકોનોલોજી) અને ચાર ખંડ સમયના (પાર્ટ ટાઈમ) સભ્યો (ઈલેક્ટ્રોનિક્સ અને ઈન્ફર્મેશન ટેકનોલોજી વિભાગના સચિવ, આર્થિક બાબતોના વિભાગના સચિવ, યોજના આયોગના સચિવ અને ઔદ્યોગિક નીતિ અને પ્રોત્સાહન વિભાગના સચિવ). યોજના આયોગને રદ કર્યા બાદ અને તેના સ્થાને નીતિ આયોગ કાર્યરત બન્યા પછી ટેલીકોમ કમિશનમાં ખંડ સમયના માત્ર ત્રણ સભ્યો રહ્યા હતા. ટેલીકોમ કમિશનની ચર્ચા-વિચારણાઓમાં મૂલ્યવૃદ્ધિ માટે નીતિ આયોગના સીઈઓને ખંડ સમયના સભ્ય તરીકે ઉમેરવાની જરૂર જણાઈ રહી હતી, કારણ કે નીતિ આયોગ, સરકારની થિન્ક ટેન્ક તરીકે સેવા બજાવવા બંધાયેલું છે.
મંત્રીમંડળે અન્ય પછાત વર્ગોનાં પેટા-વર્ગીકરણ સંબંધિત મુદ્દાની તપાસ માટે રચિત પંચનો સમયગાળો વધારવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે અન્ય પછાત વર્ગોનાં પેટા-વર્ગીકરણ સંબંધિત મુદ્દાની તપાસ કરવા માટે રચિત પંચનો સમયગાળો વધારવાની મંજૂરી આપી દીધી છે. પંચનો સમયગાળો 12 અઠવાડિયા એટલે કે 2 એપ્રિલ, 2018 સુધી વધાવામાં આવ્યો છે. તેનાં પરિણામે પંચ વિવિધ હિતધારકો સાથે ચર્ચા-વિચારણા કર્યા પછી અન્ય પછાત વર્ગોનાં પેટા-વર્ગીકરણનાં મુદ્દા પર એક સંપૂર્ણ રિપોર્ટ સુપરત કરવા માટે સક્ષમ થશે. પંચની રચના બંધારણની કલમ 340 અંતર્ગત રાષ્ટ્રપતિની મંજૂરી સાથે 02 ઓક્ટોબર, 2017નાં રોજ કરવામાં આવી હતી. એ સમયે નક્કી કરવામાં આવ્યું હતું કે, પંચનાં અધ્યક્ષ કામગીરી સંભાળશે પછી 12 અઠવાડિયાની અંદર પોતાનો રિપોર્ટ રજૂ કરશે. પૃષ્ઠભૂમિ ન્યાયાધિશ (નિવૃત્ત) શ્રીમતી જી રોહિણીની અધ્યક્ષતામાં પંચે 11 ઓક્ટોબર, 2017નાં રોજ પોતાની કામગીરી શરૂ કરી હતી. ત્યારથી અત્યાર સુધી પંચે અનામતની જોગવાઈ ધરાવતા રાજ્યો/કેન્દ્રશાસિત પ્રદેશો તથા રાજ્યનાં પછાત વર્ગનાં પંચો સાથે વાતચીત કરી છે. છેલ્લાં ત્રણ વર્ષ દરમિયાન ઉચ્ચ શિક્ષણનાં અભ્યાસક્રમોમાં અન્ય પછાત વર્ગોનાં પ્રવેશનાં સંદર્ભમાં 197 ઉચ્ચ શૈક્ષણિક સંસ્થાઓનાં આંકડા મંગાવ્યાં છે. પંચે સરકારી વિભાગો, સરકારી બેંકો, નાણાકીય સંસ્થાઓ અને કેન્દ્રિય જાહેર ક્ષેત્રનાં સાહસોની સરકારી નોકરીઓમાં અન્ય પછાત વર્ગનાં સભ્યોને રોજગાર સંબંધિત આંકડા પણ મંગાવ્યાં છે, જેથી તેમની અનામતની અસમાનતાનું આકલન કરી શકાય. આ આકલન અંતર્ગત અન્ય પછાત વર્ગોની કેન્દ્રિય યાદીમાં સામેલ જાતિઓ/સમુદાય સામેલ છે. વિસ્તૃત રિપોટ તૈયાર કરવા માટેનાં આ કાર્યમાં સામેલ આંકડાં મોટા પાયે છે અને તેમનાં વિશ્લેષણમાં વધારે સમય લાગવાથી પંચે પોતાનો સમયગાળો 12 અઠવાડિયા વધારવાની વિનંતી કરી હતી.
પ્રધાનમંત્રી સમક્ષ સચિવોના જૂથે “પરિવહન અને સંચાર” પર વિચારો રજૂ કર્યા

પ્રધાનમંત્રી શ્રી નરેન્દ્ર મોદીની સૂચનાને અનુસરીને ભારત સરકારના સચિવોના જૂથે આજે વિવિધ ક્ષેત્રોમાં સુશાસન સ્થાપિત કરવા મોટા પાયે પરિવર્તન લાવવા માટેના વિચારો રજૂ કરવાનો બીજો રાઉન્ડ આજે શરૂ કર્યો હતો. આ પ્રકારના વિચારોનો પ્રથમ સેટ જાન્યુઆરી, 2016માં રજૂ કરવામાં આવ્યો હતો, જેમાં આઠ પ્રેઝન્ટેશન કરવામાં આવ્યા હતા. આજે આ પ્રકારના નવ પ્રેઝન્ટેશન રજૂ કરવામાં આવ્યા છે. આજે પ્રથમ જૂથે “પરિવહન અને સંચાર” ક્ષેત્રો પર તેમના વિચારો પ્રસ્તુત કર્યા હતા. આ પ્રસંગે કેન્દ્રીય મંત્રીઓ અને નીતિ આયોગના અધિકારીઓ પણ ઉપસ્થિત રહ્યા હતા.
પ્રધાનમંત્રીએ લીઓ વરાડકરને બીજી વખત તાઓઈસેચ તરીકે કાર્યભાર સંભાળવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ લીઓ વરાડકરને બીજી વખત તાઓઈસેચ તરીકે કાર્યભાર સંભાળવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રીએ કહ્યું; " @
પ્રધાનમંત્રીએ ક્રિકેટમાં જીત અને રસીકરણમાં સિમાચિહ્ન બંને માટે ટીમ ઈન્ડિયાની પ્રશંસા કરી

પ્રધાનમંત્રી શ્રી નરેન્દ્ર મોદીએ ટીમ ઈન્ડિયાની પ્રશંસા કરી છે કેમકે ભારતે પોતાના રસીકરણ અભિયાન અને ક્રિકેટના મેદાનમાં મહત્વપૂર્ણ સફળતા પ્રાપ્ત કરી છે. આજે, ભારતે ફરી એકવાર છેલ્લા 11 દિવસમાં ત્રણ વખત 1 કરોડથી વધુ ડોઝ આપ્યા. ક્રિકેટમાં ભારતે આજે ઓવલમાં ઐતિહાસિક વિજય નોંધાવ્યો. પ્રધાનમંત્રીએ ટ્વીટ કર્યુ: “રસીકરણના મોરચે અને ક્રિકેટ પિચ પર (ફરી) શાનદાર દિવસ. હંમેશાની જેમ #…